**ГРУПА ЗА ИНСПЕКЦИЈСКЕ ПОСЛОВЕ ЖЕЛЕЗНИЦЕ**

**ГОДИШЊИ ИЗВЕШТАЈ:**

1. Опште

У Групи за инспекцијске послове железнице обављају се послови који се односе на: инспекцијски надзор над извршавањем закона, других прописа и општих аката из области железничког саобраћаја; предузимање управних и других мера; подношење захтева за покретање прекршајног поступка и пријава због привредног преступа односно кривичног дела; праћење стања и појава од значаја за остваривање законитости и предузимање иницијативе за одговарајуће измене и допуне закона и подзаконских аката; међународну сарадњу у области инспекцијског надзора железничког саобраћаја; други послови из делокруга рада групе.

 Поред израде планова и извештаја о раду Групе, у групи се обављају мање и више сложени инспекцијски надзори над безбедним одвијањем железничког саобраћаја, над изградњом, реконструкцијом, експлоатацијом железничке инфраструктуре и инфраструктуре на индустријским железницама, и инспекцијски надзор над радом жичара за превоз људства, давање упутстава о примени прописа из делокруга инспекције; анализирају се извештаји о пословању железничких и других предузећа и установа и утврђују ризици по безбедност и интероперабилност.

 У поступку надзора контролише се примена општих и интерних железничких прописа из дeлокруга рада инспекције са неопходним уједначеним поступањем инспектора у сличним или истоветним инспекцијским прегледима. Такође се контролише испуњеност услова датих код издавања лиценци и сертификата из области железнице и подносе се захтеви за покретање прекршајног или кривичног поступка као и пријаве због привредног преступа. Инспекција припрема одговоре по жалбама и захтевима физичких и правних лица. За све послове надзора израђује се годишњи план инспекцијских прегледа, а обављају се и други послови по потреби или по налогу помоћника министра.

Група за инспекцијске послове железнице при Сектору за инспекцијски надзор састоји (сада) од једног инспектора, група треба да обавља послове инспекцијског надзора из области грађевинских, саобраћајних, машинских и електротехничких послова, изградња и одржавање укупне железничке инфраструктуре, безбедност, интероперабилност и организација саобраћаја, вуча возова, техничко колски послови и одржавање железничких средстава, и инспекцијски надзор над радом жичара за превоз људства. Сходно члану 98 поверене послове на територији АП Војводина поверене послове обављају два инспектора оба саобраћајне струке.

2. Стање инфраструктуре-настојање умањења незгода и несрећа

Мрежа железничких пруга којом управља „Инфраструктура железнице Србије” а. д. је стара више од једног века, а преко 55% свих пруга изграђено је у 19. веку. Просечна старост колосека је око 43 године, електротехничких постројења између 30 и 40 година, а значајно се повећава и дужина пруга на којима је смањена највећа допуштена брзина возова.

Укупна грађевинска дужина јавне железничке мреже у Републици Србији износи 3.809 km, од чега:

* 283 km пруга је двоколосечно,
* електрифицирано је 1.275 km,
* на 44% мреже највећа допуштена маса возила по осовини је до 22,5 t/осовини,
* просечна старост пруга је око 42 године,
* већина електротехничких постројења је просечне старости између 30 и 40 година,
* на дужини од 66% пруга највећа допуштена брзина је мања од 60 km/h, а на само 3% већа је од 100 km/h.

 Од 3.809 км пруга 3.533 км је једноколосечних и 276 km двоколосечних пруга, од чега је електрифицирано 1.200 km колосека отворене пруге са главним пролазним колосецима (925 km једноколосечних и 275 km двоколосечних пруга).

 Поред овога саобраћај се одвија и на осталим станичним колосецима чија дужина износи: 1.450 km, што је укупно 5.259 km колосека на којима се одвија железнички саобраћај. Поред овога у Републици Србији постоји око 1100 км индустријских колосека. Према расположивој документацији на половини индустријских колосека повремено или стално одвија се саобраћај возова према потребама власника ових колосека.

 Путних прелаза на пругама железнице Србије има укупно 2158 од чега је 1617 осигурано само саобраћајним знаковима на путу и троуглом прегледности, 25 путних прелаза је са светлосном саобраћајним знаковима и саобраћајним знаковима на путу, 287 путних прелаза је осигурано полубраницима са светлосним саобраћајним знаковима и знаковима на путу, 228 је осигурано браницима и знаковима на путу а само 1 путни прелаз је осигуран оградом и другим уређајем за пешаке и бициклисте.

 Поред пруга нормалног колосека 1435 мм постоји и музејско- туристичка пруга „Шарганска Осмица“ која је дугачка 21,7 km, а на којој је ширина колосека 760 mm.

 На мрежи пруга постоји 956 мостова укупне дужине 40 km, 3.803 пропуста, 334 тунела укупне дужине 151 km и 2.134 путна прелаза, а уграђено је 5.315 скретница.

Поред „Инфраструктуре железнице Србије“ а.д. такође су регистровани и управљач инфраструктуре индустријске железнице ЈП ЕПС Привредно друштво ''Термоелектране Никола Тесла'' д.о.о. Обреновац и ''Железара Смедерево'' Смедерево –Радинац.

Лиценцу за превоз путника и сертификате о безбедности превоза поседује Србија Воз а регистровано је и осам превозника у теретном саобраћају од којих највећи рад у јавном саобраћају има предузеће Србија Карго. За превоз за сопствене потребе је регистрован и ТЕНТ на индустријској железници.

 Последњих година извршено је значајно смањење највећих допуштених брзина настало је као последица дугогодишњег необезбеђивања средстава за редовно одржавање елемената инфраструктуре, па се за железничку инфраструктуру и њене подистеме може рећи да имају (веома) низак ниво техничке поузданости и технолошке расположивости.

 У претходном периоду одвијала се а одвија се и даље интензивна активност на реорганизацији железничких друштава у области железничког саобраћаја, како законодавна, тако и у погледу реформи железничког сектора, рационализација броја запослених, и реализације инфраструктурних развојних пројеката.

Пословање железнице организовано је по областима (секторима). Обзиром да је техничка област свака за себе Групи за инспекцијске послове железнице за редован рад било би потребно да за сваку област има инспектора одговарајућих стручних квалификација и то на следећи начин;

- Област (сектор) за саобраћајне послове, 1 инспектор

- Област (сектор) за грађевинске послове, 1 инспектор

- Област (сектор) енергетике, 1 инспектор

- Област (сектор) средстава везе, 1 инспектор

- Област (сектор) средстава осигурања, 1 инспектор

- Област (сектор) средстава за вучу, 1 инспектор

- Област (сектор) вучених средстава. 1 инспектор

- Област жичара за транспорт лица 1 инспектор

Како је то наведено Група за инспекцијске послове железнице, требала би да има 8 инспектора и руководиоца, обзиром да је предмет инспекције сектори разних струка У говој групи тренутно ради 1 инспектор.

У складу са Законом о железници пренетим овлашћењима на територији АП Војводине инспекцијски надзор обављају два инспектора за железнички саобраћај (оба саобраћајне струке).

3. Област инспекцијског надзора- пружање стручне помоћи

Група обавља послове инспекцијског надзора у складу са Законом о железници и Законом о безбедности и интероперабилности железнице, из области грађевинских, саобраћајних, машинских и електротехничких послова и проверава радове на изградњи, реконструкцији и одржавању железничке инфаструктуре, стање железничке инфраструктуре и њено правилно одржавање, регулисање и управљање саобраћајем у складу са прописима којима се уређује безбедност и интероперабилност саобраћаја, испуњеност услова за управљање железничком инфраструктуром, испуњеност услова за превоз путника, лица и робе у железничком саобраћају и безбедност саобраћаја на путним прелазима.

4. Извршење инспекцијског надзора- план инспекцијског надзора

У Групи за инспекцијске послове железнице обављају се послови који се односе на: инспекцијски надзор над извршавањем закона, других прописа и општих аката из области железничког саобраћаја; предузимање управних и других мера; подношење захтева за покретање прекршајног поступка и пријава због привредног преступа односно кривичног дела; праћење стања и појава од значаја за остваривање законитости и предузимање иницијативе за одговарајуће измене и допуне закона и подзаконских аката; међународну сарадњу у области инспекцијског надзора железничког саобраћаја; други послови из делокруга рада групе.

Преглед постигнутих резултата рада Групе за инспекциске послове железнице

|  |  |  |
| --- | --- | --- |
| Активност | 2016. година | 2017. година |
| Број обрађених предмета  | 529 | 506 |
| Редовни инспекцијски преглед  | 177 | 165 |
| Ванредни инспекцијски преглед  | 127 | 241 |
| Остала поступања  | 446 | 1016 |
| Сачињени записници  | 128 | 165 |
| Сачињене службене белешке  | 328 | 225 |
| Дописи  | 659 | 245 |
| Донета решења  | 15 | 5 |

У наведеном периоду републички инспектори за железнички саобраћај извршили су 165 редовнa и 241 ванреднa инспекцијска прегледа, сачинили 225 службених белешки те након тога израдили 165 записника и донели 5 решења.

У складу са новим Законом о инспекцијском надзору, активности су биле усмерене првенствено на саветодавне и контролне радње и поступке провере у циљу превентивног деловања са препорукама, тако да су инспектори су израдили 245 дописа, сачињенили 225 службених белешки, а имали су и 1016 осталих поступања.

5. Посебне акције инспекцијског надзора-мере уједначења

Посебна акција били су заједнички инспекцијски надзори са инспекторима за железницу из Републике Српске на додирним тачкама и то пруга Брасина-Зворник Нови и узана пруга Шарган Витаси –Мокра Гора-Вишеград.

Посебне акције биле су координисани или заједнички инспекцијски надзор са инспекцијом за државне путева на појединим путним прелазима .

6. Поступање према нерегистрованим субјектима

У области железничког саобраћаја на јавној инфраструктури нема нерегистрованох субјеката. Регистровани управљачи инфраструктуре поседују неопходне сертификате о безбедности управљања железничком инфраструктуром а превозници имају и лиценце и сертификате о безбедности превоза. За власнике индустријских колосека којима недостају неки од захтеваних услова појединачно дата помоћ и објашњења за израду Акта о индустријском колосеку у поступку добијања потребних сагласности од Дирекције за железнице, наведено ће бити настављено док буде било потребе за појашњењима у раду.

7. Ванредна активност на превентиви безбедности

 саобраћаја- ниво усклађености поступања

Вандредне активности у 2017 години биле су узроковане појавом и понашањем азиланата на појединим пограничним станицама. Сходно представкама грађана и управљача инфраструктуре које су се односиле на очекивану помоћ у решењу насталих проблема предузимани су ванредни инспекцијски надзори или саветодавни. Такође записници или белешке сачињене у ситуацијама које нису уобичајене достављани су појединим државним органима у покушају тражења помоћи око решења или ублажавања ситуације када на подручју железничке станице борави група према наводима особља железнице између 100 и 300 људи који су не ретко лоше расположени.

Током године вршене су појачане контроле у складу са могучностима ове инспекције (број инспектора) стања путних прелаза, Сходно томе налагане су мере отклањања неправилности којима се угрожава или може бити угрожено одвијање железничког саобраћаја што се односи нарочито на организационе мере у структури обављања извршних послова са анализом потребе привременог поседања одређених путних прелаза у насталим околностима сметњи или сталне неисправности рада станичних и пружних уређаја и опреме и њихов утицај на безбедност. Указано је надзираном субјекту на могућност наступања штетних последица које могу проистећи из грешака у раду особља и особља које се, поред осталог, могу догодити због стања неисправности сигнално сигурн осних уређаја и телекомуникационих средстава везе за споразумевање због чега је и затражено да се одмах без одлагања, предузму одговарајуће мере предострожности и појачаног надзора (Бор Теретна-Мајданпек).

8. Активности у вези против правних радњи на железници- рокови за поступање

У вези великог броја против правних радњи, (посебно насталим кретањем азиланата на подручју појединих станица као и укупне годишње штете од крађа која се мери стотинама милиона динара, Група за инспекцијске послове је иницирала је састанке управљача инфрструктуре са државним органима за које је мислила да би могли имати предлоге за насталу ситуацију али се то показало као неуспешно посебно због неразумевања представника појединих државних органа. Иницијатива за овом врстом састанка потекла је до ситуција која се не може сматрати уобичајеном, то јесте да се на подручју станице креће група од 100-300 људи који проваљују у објекте бораве у истим ложе ватру у просторијама ломећи намештај и др. Група за инспекцијске послове и даље сматра да одређени органи требају појачати активности на спречавању деловања прекршиоца која ће бити спроведена према плану и програму, што ће се састојати од мера које треба да предузму полиција, тужилаштво, судови, инспекција, МГСИ и сама железничка предузећа у складу са законским обавезама организовања и спровођења заштите инфраструкуре и возила.

9. Контрола обезбеђења и организације саобраћаја у зимским условима

Железничко предузеће које управља инфраструктуром у складу са Упутством о обезбеђењу саобраћаја у току зиме (Упутство 333 које важи од 15.јануара 2004.године) доноси план и програм пословања у зимским условима у следећим корацима: Смернице за организацију саобраћаја и припрему за обезбеђење и организацију саобраћаја у зимским условима у 2017/2018 години план „Б“ Општег плана за обезбеђење саобраћаја у току зимске експлоатације на подручју Инфраструктуре железнице Србије за 2017/2018 годину и Јединствене оперативне планове за регулисање саобраћаја у периоду зимске експлоатације у 2017/2018 години који су донети за све чворове у периоду од 10.10. до 25.10.2017. године. Железнички превозници су такође испунили своје обавезе припреме за зимски период које су накнадно усаглашени са плановима управљача инфраструктуре

Инспекција за железнички саобраћај је своју дужност и обавезу да проверава у складу са Законом о железници, Члан 100, први став, тачка набрајања 15) „спровођење прописаних мера техничке и физичке заштите железничке инфраструктуре које су од посебног значаја за безбедно одвијање и функционисање железничког саобраћаја и мера заштите од одроњавања, бујица и других елементарних непогода, као и мера за обезбеђење железничког саобраћаја у зимском периоду“ испунила у току редовних надзора.

10. Учешће у законодавном процесу-законитост

Поред учешћа у јавним расправама код доношења подзаконских аката као и достављања годишње анализе о примени прописа, Група за инспекцијске послове железнице је у писаном облику доставила своје предлоге у овиру рада стручног тима за хармонизацију железничких прописа формираног од стране предузећа „Инфраструктуре железнице Србије“ ад, који има задатак да изврши усклађивање интерних прописа и општих аката са важећим законима и подзаконским актима чиме ће бити решен проблем у неусклађености општих железничких прописа са извршеном трансформацијом железнице.

11. Рад на превенцији кроз обављање саветодавних посета - давање препорука

У складу са основним циљевима за превентивно деловање и активностима спречавања незаконитости или неусаглашености са прописима Група за инспекцијске послове железнице је и ове спровела активност саветодавних посета железничким предузећима, њиховим управама, секторима, организационим јединицама и подручним надлежним службама у циљу испуњења обавеза пропсаних Законом о инспекцијском надзору, Закона о железници, и Закона о безбедности и интероперабилности железнице који су увели значајне промене у област функционисања железнице и начина инспекцијског надзора над њиховом применом.

Сврха је била на упућивању препорука за поступање које ће само пословање железнице увести у захтеване оквире усаглашености са прописима а према Уговорима о управљању инфраструктуром, Уговором о обавези јавног превоза, Уговором о коришћењу инфраструктуре, одобреним програмима пословања железничких предузећа и свим донетим планским документима развоја железнице у Републици Србији.

12. Тешкоће у спровођењу инспекцијског надзора

Тешкоће у инспекцијском надзору су се у току 2017. године јављале услед недовољно ефикасног спровођења трансформације железничких предузећа и промене организационе структуре, честих кадровских промена услед програма смањења броја запослених, недостатак извршног особља, због непостојања нових интерних аката као и поступака и процедура које треба да прате промене и јасно раздвајају права и обавезе извршиоца у погледу одговорности за безбедно и уредно одвијања железничког саобраћаја па и самог укупног пословања предузећа. Посебан проблем је честа промена закона струке; Закона о железници и Закона о безбедности и интероперабиллноси железнице. Велики проблем у раду Групе за послове железнице представљају садашња лоша законска решења наведених закона.

На пословање инспекције су посредно утицали и проблеми у примени прописа настали јер у датом законском року нису донета сва подзаконска акта или извршни прописи који спадају у групу прописа, чији је рок важења већ истекао а нису били преузети од стране нових железничких предузећа нити су инкорпорирани у њихова интерна акта што је знатно отежавало, како примену појединих одредби закона у пракси тако и саму оцену ризика код утврђивања одговорности за поступке надзираних субјеката у инспекцијској контроли усаглашености њиховог рада са одредбама закона и захтевима прописа, техничких спецификација и односних техничких стандарда.

13. Уједначавање праксе инспекцијског надзора

Рад ове инспекције је у потпуности усклађен са планом рада за ову годину, имајући у виду ситуације које су одређивале остале инспекцијске надзоре који су неретко вршени у дане празника, субота, недеља. Као пример такве ситуације може се наведти догађаји који су се десили у нерадне дане, као што су; удес аутобуса на путном прелазу , исклизнуће 8 цистерни са киселином, и др када је инспектор излазио на лице места по сазнању.

 У складу са припремама измена Закона о железници, закона о безбедности и интероперабилности железнице, као и донетих нових подзаконских аката рад републичке инспекције за железнице на припреми процедура и поступака контролисања и инспекцијског надзора у циљу њихове једнобразности је био на великом на солидном нивоу обзиром на бројност инспекције .

У складу са програмима СУК-а за државне службенике, због бројности инспекције (1 инспектор) инспектор није прошао (није било времена) обуке које су биле на располагању.

Програми и планови инспекцијског надзора били су и даље ће бити усаглашени и сачињени у складу са потребама.

14. Остваривање плана и поштовање рокова

У односу на планиране активности и договорене акције извршени су сви редовни надзори су обављени у роковима како је планирано. Ванредни надзори су рађени по примљеним представкама или сазнањима ове инспекције. У складу са Законом о управном поступку поштовани су рокови за решавање по предметима које је водила инспекција за железнице. Ова инспекција је иницирала сарадњу са истом инспекцијом из Републике Српске и та сарадња је ове године проширена на све инспекције из Сектора за инспекцијски надзор и том смислу у 2017 години одржани су састанци у Београду и Бања Луци.

15. Исходи поступања правосудних органа по прекршајним пријавама

Више предмета покренутих из претходног периода у 2015. години решени су од стране судова негативно односно доношена су решењу само са опоменама или су због формалних разлога прекинути поступци. Такође су уочена различита поступања самих судова у односу на исте или сродне предмете прекршаја. Сви проблеми су дискутовани на састанку организованом 2015 године са надлежним органима и установама. Према анализи дешавања из претходног периода у току 2017. године а у складу са Законом о инспекцијском надзору, приоритет је дат превентивном деловању кроз саветодавне посете и давању препорука за примену превентивни и корективних мера у циљу спречавања радњи, стања или ситуација у којима надзирани субјект може да се нађе у зони неусаглашености са прописима.

Руководилац групе

 за инспекцијске послове железнице

 *мр* Драгиша Елезовић,

 дипл.инж.саоб.

 спец.инг.грађ.